Prof. Mgr. Katarína Slobodová Nováková, PhD. rektorka Univerzity sv. Cyrila a Metoda v Trnave, so sídlom Nám. J. Herdu č. 577/2, 917 01 Trnava, identifikačné číslo 36 078 913, podáva informáciu o voľnom pracovnom mieste na pozíciu:

**finančná účtovníčka**

**Kvalifikačné predpoklady a kritériá:**

* *stredné odborné vzdelanie s maturitou v odbore ekonómia, resp. vysokoškolské vzdelanie 1. alebo 2. stupňa v odbore ekonómia;*
* *prax: najmenej 3 roky v oblasti finančného účtovníctva ;*
* *analytické myslenie, komunikačné zručnosti, zodpovednosť, precíznosť;*
* *práca v informačnom systéme SAP;*
* *počítačové zručnosti, Word, Excel, Outlook;*

**Stručná náplň práce:**

* *komplexné spracovanie agendy finančného účtovníctva podľa platnej legislatívy, metodiky a interných predpisov organizácie;*
* *implementácia nových postupov v spolupráci s dodávateľom IS SAP;*
* *ovládanie zákona o účtovníctve, účtovnej osnovy a postupov účtovania,*
* *účtovanie bankových výpisov, faktúr, interných dokladov, platobných poukazov, štipendií a pod.;*
* *zostavovanie štvrťročných a ročných účtovných závierok;*
* *výkazníctvo a štatistiky, práca v systéme Štátnej pokladnice;*
* *súčinnosť pri kontrolách a auditoch*

**Termín nástupu:** ihneď, prípadne dohodou

**Miesto výkonu práce:** Univerzita sv. Cyrila a Metoda v Trnave

**Termín pohovoru:** 2-3/2023 ( presný termín, spôsob a miesto konania bude uchádzačom oznámený písomne alebo telefonicky minimálne jeden týždeň vopred ).

**Platové podmienky:** podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov podľa počtu odpracovaných rokov + osobné ohodnotenie ( nástupný funkčný plat 1 200 € brutto ) . Uchádzač musí spĺňať predpoklady pre výkon práce vo verejnom záujme v zmysle § 3 ods. 1 zákona č. 552/2003 Z. z. o výkone práce vo verejnom záujme v znení neskorších predpisov, konkrétne musí mať úplnú spôsobilosť na právne úkony, musí byť bezúhonný a musí spĺňať stanovené kvalifikačné predpoklady a osobitné kvalifikačné predpoklady.

**Prihlášku s prílohami:**

- profesijný životopis,

- overené kópie dokladov o vzdelaní,

- súhlas so spracovaním osobných údajov/www.ucm.sk, sekcia „výberové konania“/

posielajte do 24.02.2023 na adresu:

Univerzita sv. Cyrila a Metoda v Trnave

Personálny referát

Námestie Jozefa Herdu č. 577/2

917 01 Trnava